અમેરિકાના પૂર્વ રાષ્ટ્રપ્રમુખ બરાક ઓબામા, હિલેરી ક્લિન્ટન, એકટર રોબર્ટ ડી'નીરો સહિતના લોકોને શંકાસ્પદ વિસ્ફોટકો મોકલનાર એક જણની પોલીસે ઓળખી કાઢ્યો છે અને તેની ધરપકડ કરી છે. સેસર સાયોક નામના એક પૂર્વ સ્ટ્રીપરની અમેરિકન પોલીસે ધરપકડ કરી છે. સાયોકે મોકલેલા મોટાભાગના પેકેજમાં પાઈપ બોમ્બ જેવી ચીજ હતી. સેસર સાયોક એક વિચિત્ર પ્રકૃતિનો માણસ છે, જે પોતાની વાનમાં બીચ કે અન્ય કોઈ સૂમસામ જગ્યાએ રહે છે. તે એવેન્ચુરા, ફ્લોરિડામાં રહેતો હોવાનું અધિકારીઓએ જણાવ્યું હતું. ૫૬ વર્ષીય આ આરોપી આર્થિક મુશ્કેલીમાં હોવાનું પણ જાણવા મળ્યું છે. અગાઉ પણ તેની અનેકવાર ધરપકડ થઈ છે અને ગુનાહિત ઈતિહાસ ધરાવે છે..